C 247/26
MT
Il-Ġurnal Uffiċjali tal-Unjoni Ewropea
29.6.2022
Il-manifatturi jridu jħarsu lil hinn minn dak li jqisu li huwa l-użu maħsub ta’ prodott u jqiegħdu lilhom infushom filpożizzjoni tal-utent medju ta’ prodott partikolari u jipprevedu b’liema mod jikkunsidraw li dan juża b’mod raġonevoli il-prodott (78).
Għall-prodotti maħsubin għall-użu fuq barra, għandhom iqisu wkoll kif il-projezzjonijiet dwar il-klima li qed tinbidel fl-UE se jaffettwaw is-sikurezza u l-prestazzjoni tal-prodott matul l-użu.
Peress li l-klima diġà qed tinbidel, suppożizzjonijiet skaduti bbażati fuq osservazzjonijiet u fuq prestazzjoni storiċi għandhom jiġu rriveduti.
Jekk il-ħajja tipika tal-prodott testendi għal aktar minn 5 snin, il-manifatturi jistgħu jkunu jridu jħejjuh ukoll għal kundizzjonijiet aktar estremi mistennijin fit-terminu medju (79).
Huwa wkoll importanti li l-awtoritajiet tas-sorveljanza tas-suq iqisu li mhux ir-riskji kollha jistgħu jiġu evitati permezz taddisinn tal-prodotti.
Is-sorveljanza u l-assistenza tal-utenti maħsubin għandhom jiġu kkunsidrati bħala parti millkundizzjonijiet li jistgħu jkunu previsti b’mod raġonevoli.
Pereżempju, xi għodod mekkaniċi professjonali huma maħsubin għall-użu minn ħaddiema b’ħiliet medji u mħarrġin, taħt is-superviżjoni tal-impjegatur tagħhom; ir-responsabbiltà talmanifattur ma tistax tiġi invokata jekk tali għodod mekkaniċi jinkrew minn distributur jew minn fornitur terz ta’ servizz sabiex jintużaw minn konsumaturi mingħajr kwalifiki u mhux imħarrġin.
Fi kwalunkwe każ, il-manifattur ma huwiex obbligat jistenna li l-utenti ma humiex se jqisu l-kundizzjonijiet legali tal-użu tal-prodott tiegħu.
2.9.
Applikazzjoni ġeografika (L-Istati taż-ŻEE-EFTA, Pajjiżi u Territorji Ekstra-Ewropej (PTEE), it-Turkija)
— Il-leġiżlazzjoni tal-Unjoni dwar l-armonizzazzjoni tapplika għall-Istati Membri tal-UE u għal ċerti territorji Ewropej sa fejn ikun neċessarju sabiex jiġu implimentati l-arranġamenti stipulati fit-Trattat tal-Adeżjoni tal-Istati Membri rilevanti. — Il-Ftehim dwar iż-Żona Ekonomika Ewropea huwa stabbilit bejn l-Unjoni Ewropea u l-Iżlanda, il-Liechtenstein u n-Norveġja.
Il-Ftehim jestendi s-suq intern għal dawn it-tliet Stati tal-EFTA — komunement magħrufin bħala Stati taż-ŻEE-EFTA. — Il-Ftehim tal-Unjoni Doganali bejn l-UE u t-Turkija għandu l-għan li jiżgura l-moviment liberu tal-prodotti bejn l-UE u t-Turkija, billi jelimina l-kontrolli tal-importazzjoni fil-fruntiera bejn l-UE u t-Turkija fuq dawn il-prodotti. — Il-Protokoll dwar l-Irlanda u l-Irlanda ta’ Fuq tal-Ftehim dwar il-Ħruġ tar-Renju Unit mill-UE jestendi wkoll l-applikazzjoni ta’ ċerta leġiżlazzjoni tal-Unjoni dwar il-prodotti għall-Irlanda ta’ Fuq.
2.9.1.
L-Istati Membri u l-Pajjiżi u t-Territorji Extra-Ewropej
L-iskop tal-leġiżlazzjoni tal-Unjoni dwar l-armonizzazzjoni relatata mal-prodotti adottata skont l-Artikoli 114 u 115 tatTFUE huwa l-istabbiliment u l-funzjonament tas-suq intern għall-merkanzija.
Konsegwentement, il-leġiżlazzjoni tal-Unjoni dwar l-armonizzazzjoni ma tistax tkun isseparata mid-dispożizzjonijiet tat-Trattat dwar il-moviment liberu tal-merkanzija u l-kamp ta’ applikazzjoni territorjali tal-leġiżlazzjoni tal-Unjoni dwar l-armonizzazzjoni għandu jikkoinċidi mal-kamp ta’ applikazzjoni territorjali tal-Artikoli 30 u 34 sa 36 tat-TFUE.
Skont l-Artikolu 355 tat-TFUE u b’konnessjoni mal-Artikolu 52 tat-Trattat dwar l-Unjoni Ewropea (TUE), it-Trattat u, konsegwentement, il-leġiżlazzjoni tal-Unjoni dwar l-armonizzazzjoni japplikaw għall-Istati Membri kollha tal-Unjoni Ewropea.
Skont l-Artikolu 355(1) tat-TFUE, dan japplika wkoll għal Guadeloupe, għall-Guyana Franċiża, għal Martinique, għal Réunion, għal Mayotte, għal Saint Martin, għall-Azores, għal Madeira u għall-Gżejjer Kanarji.
Barra minn hekk, it-Trattat u l-leġiżlazzjoni dwar l-armonizzazzjoni dwar il-prodotti adottata fuq il-bażi tal-Artikoli 114 u 115 tat-TFUE, japplikaw għal ċerti territorji Ewropej sa fejn ikunu neċessarji sabiex jiġu implimentati l-arranġamenti stipulati fit-Trattat tal-Adeżjoni rilevanti.
(78) Barra minn hekk, għodda mfassla u maħsuba sabiex tintuża minn professjonisti biss tista’ eventwalment tintuża wkoll minn persuni mhux professjonisti, konsegwentement id-disinn u l-istruzzjonijiet ta’ magħha jridu jikkunsidraw din il-possibbiltà.
(79) Sabiex jagħmlu l-prodotti reżistenti għall-klima, il-manifatturi u l-kittieba tal-istandards jistgħu jfittxu gwida mill-ISO:EN 14091, millGwida 32 tas-CEN u mill-Avviż 2021/C 373/01 tal-Kummissjoni dwar il-Gwida teknika dwar il-verifika tar-reżistenza klimatika talinfrastruttura fil-perjodu 2021-2027.
Għalkemm dawn id-dokumenti huma relatati ma’ kif l-infrastruttura u l-organizzazzjonijiet isiru reżiljenti għall-klima, il-prinċipji tal-valutazzjoni tal-vulnerabbiltà u tar-riskju u xi metodi għaż-żieda tar-reżiljenza jistgħu jiġu applikati għall-prodotti wkoll.